Roderick Miranda

Roderick Jefferson Gonçalves Miranda (tuntud lihtsalt ka kui Roderick; sündinud 30. märtsil 1991 Odivelases) on Portugali jalgpallur, kes mängib keskkaitsjana Austraalia kõrgliiga klubis Melbourne Victory.

Ta alustas klubikarjääri Portugali klubis Lissaboni Benfica, mille noorteakadeemiaga liitus ta 2000. aastal. Klubi põhimeeskonnas debüteeris ta 2009. aasta detsembris UEFA Euroopa Liiga viimases alagrupimängus. Portugali kõrgliigas debüteeris ta 2010. aasta novembris. Hooajal 2011–12 oli ta laenul Šveitsi kõrgliiga klubis Servette. Hooaja 2012–13 esimeses pooles oli ta laenul Hispaania kõrgliiga klubis Deportivo La Coruña.

2013. aasta augustis sõlmis ta viieaastase lepingu Portugali kõrgliiga klubiga Rio Ave.

2017. aasta juunis sõlmis ta nelja-aastase lepingu Inglismaa esiliiga klubiga Wolverhampton Wanderers. Klubi põhimeeskonnas mängis ta vaid hooajal 2017–18, mil Wolverhampton võitis Inglismaa esiliiga ja tõusis Premier League'i. Hooajal 2018–19 oli ta laenul Kreeka kõrgliiga klubis Olympiakós ja 2019–20 Portugali kõrgliiga klubis Famalicão. Hooaja 2020–21 teises pooles mängis ta Türgi kõrgliiga klubis Gaziantep.

2021. aasta oktoobris sõlmis ta kaheaastase lepingu Melbourne Victoryga.

Aastatel 2007–2011 mängis Roderick Portugali noortekoondistes. 2011. aastal võitis ta Portugali kuni 20-aastaste koondisega juunioride maailmameistrivõistlustel hõbemedali.

Saavutused 
Benfica
Taça da Liga: 2009–10, 2010–11
UEFA Euroopa Liiga: Teine koht 2012–13
Rio Ave
Taça de Portugal: Teine koht 2013–14
Taça da Liga: Teine koht 2013–14
Supertaça Cândido de Oliveira: Teine koht 2014
Wolverhampton Wanderers
EFL Championship: 2017–18

Viited 

Portugali jalgpallurid
Lissaboni Benfica jalgpallurid
Deportivo La Coruña mängijad
Rio Ave FC mängijad
Wolverhampton Wanderers FC mängijad
PAE Olympiakósi jalgpallurid
Melbourne Victory FC mängijad
Primeira Liga mängijad
La Liga mängijad
The Championshipi mängijad
Sündinud 1991